Затым выступіў Вячаслаў Калацэя, які распавёў як яны сваёй суполкай збіраюць музычную спадчыну, удзельнічаюць у абрадах ў Бешанкоўскім раёне. Ужо зусім неафіцыйным быў выступ Алега Хаменкі пра вельмі грунтоўны аналіз валанцёрства і талакі. Аказваецца валанцёрства мае глыбокія карані на Беларусі, толькі называлася раней талакой. Гэта была супольная праца і адпачынак адначасова. Тады людзі лепш ведалі суседзяў, дапамагалі адзін аднаму, і агульны пачастунак пасля цяжкай працы быў нагодай не дзеля таго каб напіцца, але каб заспяваць і патанчыць.